**Regionalizacija Slovenije**

**Uvod**

1. v Sloveniji se **stikajo štiri velike evropske reliefne enote: Alpe in Dinarsko gorstvo ter Panonska in Jadranska kotlina**
2. hkrati se v Sloveniji **stikata tudi celinsko in sredozemsko podnebje**
3. **nova regionalizacija Slovenije** (knjiga Slovenija-pokrajine in ljudje) **zato temelji na delitvi Slovenije na 4 makroregije, 9 submakroregij ter na 48 mezoregij** (mikroregije še niso točno določene)
4. **makroregije in submakroregije so poimenovane po tipih pokrajin, mezoregije pa imajo konkretna imena** (npr. makroregija je Alpski svet, submakroregija Alpska visokogorja, mezoregija pa Julijske Alpe)

**Alpski svet**

1. **znotraj makroregije Alpski svet ločimo 3 submakroregije** (Alpska visokogorja, Alpska hribovja in Alpske ravnine) **in 11 mezoregij**

**Alpska visokogorja**

1. Alpska visokogorja so **Julijske** **Alpe, Kamniško Savinjske Alpe, Zahodne Karavanke in Vzhodne Karavanke**
2. **prvi dve gorski skupini** sta **mogočni in razčlenjeni z globokimi, ledeniško preoblikovanimi dolinami**
3. **na obrobju alpskega visokogorja ležijo izrazito zakrasele in gozdnate planote**: **Pokljuka, Mežakla, Jelovica, Velika planina, Dleskovška planota, Golte, Menina in Dobrovlje**, bolj v osrčju pa so nad **gozdno mejo tudi zakrasele uravnave, navadno imenovane podi**
4. **Karavanke** so **izrazito podolgovato gorovje**, **visokogorsko le v skrajnem vršnem delu**, ki se **proti vzhodu nadaljuje v sredogorje**

**Alpska hribovja**

1. **Alpska hribovja** so **Cerkljansko, Škofjeloško, Polhograjsko in Rovtarsko v zahodnem delu alpskega sveta**, obsežno **Posavsko hribovje v osrednjem in vzhodnem delu** ter **Velenjsko in Konjiško hribovje s Paškim Kozjakom, Stenico in Konjiško goro na severovzhodu**
2. še **bolj na severo-vzhodu so Pohorje, Strojna in Kozjak,** ki so **južni odrastki Centralnih Alp**
3. **bolj gričevnato je Ložniško in Hudinjsko gričevje** (med Velenjem in Celjem)

**Alpske ravnine**

1. **alpski ravnini sta Savinjska ravan** (dno Celjske kotline) in bolj pestra **Savska ravan na dnu Ljubljanske kotline** (Dežela, Dobrave, Kranjsko, Sorško in Ljubljansko polje, Kamniško-bistriška ravan)
2. **manjše kotline so razpršene tudi drugod po visokogorju** (Bovška kotlina, Bohinj) **in v sredogorju** (Velenjska, Slovenjgraška, Mežiška, Litijska, Žirovska in Tolminska kotlina)

**Sredozemski svet**

1. **znotraj te makroregije ločimo dve submakroregiji** in sicer Sredozemska flišna brda in Sredozemske kraške planoteb **ter poleg teh še 6 mezoregij**

**Sredozemska flišna brda (flišne pokrajine)**

1. Sredozemske flišne pokrajine so **Goriška Brda, Vipavska dolina, Brkini** (med reko Reko in Črnim Kalom) in **Koprska brda**

**Sredozemske kraške planote**

1. Sredozemski kraški pokrajini sta **Kras in Podgorski Kras skupaj s Čičarijo in Podgrajskim podoljem**

**Dinarski svet**

1. **makroregijo Dinarski svet delimo na dve submakroregiji** (Dinarske planote ter Dinarska podolja in ravniki) **in na 19 mezoregij**
2. dinarske pokrajine **se vlečejo od severo-zahoda proti jugo-vzhodu in zavzemajo večino južnega dela Slovenije**
3. **na skrajnem severo-zahodu dinarskega sveta najdemo planotasti pokrajini Kambreško** (južno od Tolmina, zahodno od Soče) **in** **Banjščice, ki ju loči globoka dolina reke Soče**
4. **jugo-vzhodno od tod so visoke dinarske planote Trnovski gozd, Nanos in Hrušica**, ki se **na severu nadaljujejo v Idrijsko hribovje, na jugo-vzhodu pa v visoki dinarski planoti Javorniki in Snežnik**
5. **dinarski svet se potem proti vzhodu nadaljuje** preko **Blok, Ribniško-Kočevskega podolja, Male gore, Kočevskega roga, Velikolaščanske pokrajine, Novomeške pokrajine, Dolenjskega podolja, Suhe Krajine in Bele Krajine do Gorjancev**, ki so **zaradi prevladujoče slemenitve od jugozahoda proti severovzhodu posebnost med pokrajinami dinarskega sveta**

**Panonski svet**

1. **makroregijo Panonski svet razdelimo na dve submakroregiji** (Panonska gričevja, Panonske ravnine) **in na 12 mezoregij**
2. panonski svet je najbolj **znan po gosti poselitvi in intenzivni obdelavi**
3. **meje med gričevji tečejo ponekod po izrazitih rečnih dolinah**, **pomembne ločnice** pa so **tudi hribovite pregrade** (npr. Boč in Macelj)

**Panonske ravnine**

1. Panonske ravnine **zavzemajo 1/3 panonskega sveta**
2. **najbolj na severu** leži **ob** **reki Muri Murska ravan**
3. **Mursko ravan delimo na Apaško in Mursko polje na desni strani Mure ter Ravensko** (leži med reko Muro na jugu, gričevjem Goričko na severu, središče je Murska Sobota) **in Dolinsko** (obsežnejše od Ravenskega, središče je dvojezična Lendava) **na levi strani reke Mure**
4. **ob reki Dravi je Dravska ravan** (Dravsko, Ptujsko in Središko polje), **najbolj na jugu pa je ob sotočju Save s Krko in Sotlo Krška ravan** (Šentjernejsko, Krško in Brežiško polje, Zakrakovje, Krakovski gozd)

**Panonska gričevja**

1. panonska gričevja **zavzemajo 2/3 panonskega sveta**
2. **najbolj na severu ležita Goričko in Lendavske gorice**, **med Dravo in Muro so Slovenske gorice**, **južno od Pohorja Dravinjske gorice** in **južno od Dravinjskih goric Haloze, nad katerimi se dvigata hribovita in razgledna Boč in Macelj**
3. **na severovzhodnem robu Posavskega hribovja** ležita **Voglajnsko in Zgornjesotelsko gričevje ter Srednjesotelsko gričevje**, **vzdolž jugovzhodnega roba pa Krško, Senevsko in Bizeljsko gričevje**